
Обавештење о подношењу молбе за доделу ЕСПБ бодова за ваннаставне активности
Поштоване колегинице и колеге,
Oбавештавамо вас да ће до 31. октобра 2026. године бити отворен конкурс за подношење писане молбе за бодовање ваннаставних активности у оквиру додатка дипломи.
Студенти могу да предају молбу за ”бодовање” следећих активности:
· учешће у промотивним активностима одељења и факултета (отворена врата, посете школама, сајмови образовања, хуманитарне акције и друге манифестације у организацији факултета);
· учешће у организацији и реализацији одељенских скупова, конференција, гостујућих предавања, пракси (када оне нису део студијског програма и нису оцењене кроз наставу) и слично;
· учешће у научноистраживачким пројектима одељења и института ФФ;
· учешће у вредновању педагошког рада наставника и сарадника ФФ;
· похађање посебних курсева и семинара у организацији факултета, Универзитета и партнерских институција;
· учешће у раду одељенских библиотека;
· учешће у раду органа и тела Универзитета и Факултета;
· учешће у раду Студентског парламента;
· праксе у организацији Универзитета у Београду (БГ пракса и сл.);
· праксе у организацији Центра за развој каријере Филозофског факултета и рад на позицијама координатора при Центру;
· праксе у релевантним институцијама културе, министарствима, центрима за социјални рад и удружењима грађана оглашеним путем сајта Фф или одобреним од стране наставника ФФ;
· учешће у реализованим програмима и пројектима студентских клубова;
· награде за студентски научноистраживачки рад додељеним од стране факултета, Универзитета или министарстава РС.

Студент је дужан да достави молбу и доказе о обављеним ваннаставним активностима на мејл адресу dodatak.diplomi.ff@gmail.com најкасније до 31. oктобра 2026. године.

За додатна питања и информације у вези са бодовањем ваннаставних активности, упућујемо вас да обавезно прочитате информације о додатку дипломи, доступне на сајту Филозофског факултета, у одељку „Корисне информације“: https://www.f.bg.ac.rs/informacije-studiranje/korisne-informacije

